ועדת הכספים, כנסת 20, פרוטוקול מספר 43, 2015-07-15 10:55

משה גפני: שלום.

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק מס ערך מוסף (הוראת שעה), התשע"ה-2015.

משה גפני: הגעתם להסכמה?

<שגית אפיק: כן, נכון, גיא?

<שגית אפיק: 67א קובע דוח תקופתי לעוסק החייב בדיווח מפורט.

<שגית אפיק: עכשיו אנחנו קובעים סעיף הוראת שעה במקומו.

<שגית אפיק: (הקראה):

<שגית אפיק: למעשה, הבקשה כאן היא להאריך את הוראת השעה שפקעה בסוף שנת 2014, והוארכה מכוח סעיף 38 עד 30 ביוני 2015.

<שגית אפיק: אתם מבקשים להאריך אותה לשנה וחצי נוספות, שיסתיימו מתי?

<עופר שרון: ב-31 בדצמבר 2016.

<שגית אפיק: שיסתיימו ב-31 בדצמבר 2016.

<שגית אפיק: בתקופה הזאת עוסקים שיש להם מחזור של 1.5 מיליון שקלים לשנה, תמשיך לחול עליהם אותה הקלה לגבי הדיווח המפורט והדוח התקופתי.

<שגית אפיק: אחרי התקופה הזאת – למעשה, אדוני היושב-ראש, אתה ויתרת על העלאת הסכום ל-2 מיליון שקלים.

<שגית אפיק: לכן לגבי 2 מיליון שקלים תחול ההוראה הקבועה; 1.5 מיליון זאת גם הוראת קבע.

<עופר שרון: נכון.

<שגית אפיק: אתמול עלו שני עניינים שהוועדה מבקשת להוסיף: א', התחייבות

<שגית אפיק: כם להביא הצעה בפני הוועדה – רצוי הצעת חוק, שתאחד את שני הדוחות האלה לכדי דוח אחד כדי שהבירוקרטיה ביחס לעוסקים תופחת.

משה גפני: אז מה עושים עם זה עכשיו?

<שגית אפיק: הם מתחייבים להביא הצעה.

<עופר שרון: נביא הצעה לאחר שנדבר עם הגופים הרלוונטיים שאותם גם שמענו, ולבקשתם, גם הפרדנו את הדוחות.

<עופר שרון: אנחנו רוצים לדבר איתם, ואנחנו נגיש הצעה לפי המבוקש.

<שגית אפיק: עד מתי?

<שגית אפיק: דיברנו אתמול על תקופה.

<גיא גולדמן: הצעת חוק זה תהליך עד סוף 2016.

<שגית אפיק: לפני שפוקעת ההצעה הזאת תהיה לפני הוועדה הצעת חוק שמאחדת את הדוחות האלה לכדי דוח אחד.

<קריאה: קיבלתם כמעט שנה וחצי.

<שגית אפיק: כן.

<שגית אפיק: אנחנו דיברנו על חצי שנה.

<שגית אפיק: הם ביקשו שנה וחצי.

<שגית אפיק: ולכן צריכה להיות הצעת חוק ולא סתם - - -

משה גפני: צמוד לעניין הזה.

משה גפני: מה עם השר?

<גיא גולדמן: הסכמנו, לבקשתו של אדוני, להכניס סייג שלפיו בחקיקה ראשית יעוגן ששר האוצר לא יוכל לקבוע לגבי עוסקים שמחזור העסקאות שלהם קטן מ-1.5 מיליון תקופת דיווח קצרה יותר מחודשיים.

<גיא גולדמן: זאת אומרת יהיו להם לפחות חודשיים.

<גיא גולדמן: אולי בעתיד אפילו יותר.

משה גפני: לא זה הסיכום.

משה גפני: הסיכום הוא הפוך – ששר האוצר לא יוכל להוריד את התקופה.

<גיא גולדמן: אני מסכים.

<גיא גולדמן: הוא לא יוריד.

<גיא גולדמן: אנחנו מסכימים לקבוע את זה בחוק.

משה גפני: בקיצור, שר האוצר רשאי לשנות את התקופה של חודשיים - -

<שגית אפיק: כלפי מעלה.

מיקי לוי: כלפי מעלה.

משה גפני: - - באישור ועדת הכספים.

<שגית אפיק: וכן את הסכום של 1.5 מיליון.

<שגית אפיק: למעשה, השר יוכל אך ורק להיטיב לעומת הקביעה שתיכנס לחקיקה.

מיקי לוי: גם 1.5 מיליון.

<קריאות: נכון.

<גיא גולדמן: אבל אני רוצה להסביר: הסמכות של השר להיטיב באישור ועדת הכספים נמצאת בחוק כבר היום.

<גיא גולדמן: אבל כיום, לפי החוק, השר יכול להחמיר באמצעות חקיקת משנה.

<גיא גולדמן: את הדבר הזה אנחנו מסכימים לבטל, ולקבוע שהוא לא יוכל להחמיר עם עוסקים שמחזור העסקאות שלהם קטן מ-1.5 מיליון באמצעות חקיקת משנה.

<גיא גולדמן: ירצה – יעשו את זה באמצעות חקיקה ראשית.

<גיא גולדמן: את החוק אפשר תמיד לשנות.

<שגית אפיק: יש לנו מחלוקת לגבי הנוסח, אבל אנחנו מסכימים על העקרונות הללו.

<גיא גולדמן: שגית, הסעיפים של תקופת הדיווח הם הסעיפים הכי חשובים בחוק, למעט אולי הסעיף שנקבע בו שיעור המס.

<גיא גולדמן: אנחנו העדפנו לעשות את זה בצורה של סייג לסמכות שר האוצר.

<גיא גולדמן: היועצים המשפטיים העדיפו להחיל, לקבוע את הסמכות מחדש של שר האוצר לקבוע תקופות דיווח.

<גיא גולדמן: זה קצת לא עולה בקנה אחד עם הוראות שקיימות היום בתקנות על התפעול – דברים שלא מעניינים כל-כך את חברי הוועדה - -

<שגית אפיק: - - - תקופת דיווח ספציפית.

<שגית אפיק: לא נכון.

רחל עזריה: ההצעה הזאת מוסכמת על השר?

<גיא גולדמן: לא יודע להגיד אם ערן בדק אותה עם השר, אבל המנהלים שלנו מסכימים לה.

<גיא גולדמן: מנהל רשות המסים מסכים לה.

מיקי לוי: השר מתעסק רק עם דיור, לא עם שום דבר אחר.

רחל עזריה: נראה לי שאתה מתבלבל עם הקדנציה הקודמת, כי הוא ניסה.

מיקי לוי: זה מה שאמר עכשיו חבר סיעתך אלי כהן.

משה גפני: אני ביקשתי את זה אתמול.

משה גפני: אני לא חושב שזה צריך להגיע לשר.

משה גפני: זה לא רלוונטי.

משה גפני: לא מורידים את סמכויותיו.

משה גפני: אפשר לא לאשר את זה, ולחכות.

משה גפני: לא מקובל דבר כזה בוועדת הכספים.

רחל עזריה: אני רק רוצה לוודא שהדברים נסגרו כמו שצריך.

<עופר שרון: לדעתי, זה אושר על-ידי מנהל רשות המסים.

משה גפני: רחל, אני לא יודע.

משה גפני: אני מבקש להביא את זה להצבעה.

משה גפני: רחל, עזבי, יהיו דברים הרבה יותר משמעותיים.

משה גפני: אנחנו לא נוגעים בסמכותו של השר.

משה גפני: אנחנו מקלים על האנשים.

רחל עזריה: אז מה ההצעה בדיוק?

משה גפני: ההצעה היא שהדיווח יהיה אחת לחודשיים.

משה גפני: זה יהיה בחקיקה.

משה גפני: כמו שהיום השר רשאי לעשות בתקנות, הוא רשאי בחוק לשנות, להיטיב כלפי מעלה.

משה גפני: אפשר לעשות יותר טוב ממה שיש בתקנות.

משה גפני: זה נמצא בחקיקה ראשית.

משה גפני: השר לא מאבד מסמכויותיו.

משה גפני: מה שיש לו בתקנות יש לו עכשיו בחקיקה הראשית.

<שי דותן: אני לא בטוח שזה מדויק.

משה גפני: למה?

<שי דותן: הוא כן מאבד מסמכויותיו.

<שי דותן: כלומר אם פעם הייתה לו סמכות בתקנות, עכשיו זה בחקיקה ראשית.

מיקי לוי: חבר'ה, לאחד שקבעת 1.5 מיליון – תאמינו לי – אני הרי מעורב ב-1.5 מיליון עד כאן.

מיקי לוי: זה בסדר גמור.

מיקי לוי: עזבו את זה.

מיקי לוי: אם יבוא בעוד חמש שנים שר אוצר אחר, ויגיד מיליון שקל – מה שלא נראה לי כי גם ככה היה ויכוח – הם רצו 2.5 מיליון.

מיקי לוי: ירדתי ל-2 מיליון לשנה, ועכשיו יורדים ל-1.5 מיליון.

מיקי לוי: זה אחלה סף, תעזבו אתכם.

מיקי לוי: אם הייתי עכשיו סגן שר האוצר לא הייתי מגן - - -

משה גפני: אם יהיו פה דיונים מהסוג הזה שאנחנו נחכה כל הזמן אז יהיה רע מאוד.

מיקי לוי: לא, אדוני, מצביעים.

משה גפני: כל הכבוד.

משה גפני: אני חולק על עצמי – ומיקי אמר את זה עכשיו נכון – אני לא הייתי צריך להסכים להוריד את זה מ-2 מיליון שקל.

משה גפני: זאת החמרה.

משה גפני: הסכמתי תמורת העובדה שאנחנו מקלים בדיווח, שאנחנו שמים בחקיקה הראשית, וקובעים את זה בהוראת קבע.

משה גפני: זה היה אתמול הדיון.

משה גפני: השר לא מאבד מסמכויותיו.

משה גפני: אני מכיר את שר האוצר הנוכחי – הוא אדם עם היגיון.

משה גפני: אם הוא היה יושב פה כחבר בוועדה הוא היה קופץ על זה בשתי ידיים.

משה גפני: לא מורידים מסמכויותיו.

משה גפני: להוריד מסמכויותיו זאת אמירה כדי שאולי את תחששי מהעניין.

משה גפני: אין לך מה לחשוש, תאמיני לי.

משה גפני: זה טובת שר האוצר, זה טובת משרד האוצר.

משה גפני: יושב פה סגן שר האוצר לשעבר – הוא יודע בדיוק על מה אני ויתרתי פה.

משה גפני: ויתרתי יותר מדי, תאמיני לי.

משה גפני: אבל בסדר, בשביל השלום.

<שגית אפיק: כיוון שממילא 1.5 מיליון וחודשיים קבועים היום בתקנות, והתקנות האלה הן באישור ועדת הכספים, גם אם לכאורה השר היה רוצה להרע – כשעכשיו הוא כאילו לא יוכל – הוא היה צריך להגיע לכאן.

מיקי לוי: נכון.

<שגית אפיק: לכן אני לא חושבת שיש פגיעה בסמכויות שלו בשום אופציה.

<שגית אפיק: זאת אמירה מאוד תיאורטית.

משה גפני: תודה.

משה גפני: הצעת חוק מס ערך מוסף (הוראת שעה), התשע"ה-2015, כפי שהוקראה על-ידי היועצת המשפטית של הוועדה עם התוספות שנאמרו בעניין הזה.

משה גפני: העקרונות נקבעו, ועל זה אנחנו מצביעים.

משה גפני: אנחנו מבקשים - -

<שגית אפיק: הניסוח שלך.

משה גפני: אבל עם כל הכבוד, אני באמצע רשות דיבור.

מיקי לוי: עזוב אותך, גיא, הניסוח שלך, היא אומרת לך.

<גיא גולדמן: בסדר.

משה גפני: אני אם לא תסתדרו בניסוח תחזרו לכאן.

משה גפני: אנחנו פה.

משה גפני: מי בעד אישור הצעת החוק כפי שאמרתי אותה עכשיו?

משה גפני: מי נגד?

משה גפני: מי נמנע?

משה גפני: בעד – פה-אחד

משה גפני: נמנעים – אין

משה גפני: בעד- פה-אחד, נגד- אין, נמנעים- אין.

משה גפני: הצעת החוק אושרה.

משה גפני: אני מודה לכם.

משה גפני: אני מודה ליועצת המשפטית וללשכה המשפטית.

משה גפני: אני מודה לכם על העבודה בעניין הזה.

משה גפני: ולא צריך להוציא לעיתונים שאני עוזר לכל מיני גופים ברשות המסים כשיש ויכוח.

<שגית אפיק: אפשר שאלה, אדוני היושב-ראש, על תקנות שווי שימוש - - - אתמול אישרנו כאן תקנות שווי שימוש שבהן הורדנו את ההטבה לרכבים ירוקים מ-560 ל-500 שקלים, והוספתם שני רכבים ירוקים חדשים שלהם לא הייתה עד עכשיו הטבה, ולהם העליתם את ההטבה ל-1,000 שקלים.

<שגית אפיק: היום התפרסמה כתבה שלפיה, שני הרכבים שהוספתם שמקבלים את ההטבה של 1,000 שקלים הם רכבים שכמעט לא קיימים בישראל; אחד מהם, עלותו גבוהה מאוד, והאחר, נרכשו ממנו אך ורק שישה רכבים בשנה האחרונה.

<שגית אפיק: לעומת זאת הרכבים שהורדתם להם את ההטבה מ-560 ל-500 שקלים הם רכבים ממוצעים שנרכשות יחידות רבות מהם בישראל.

<שגית אפיק: אם זה המצב הייתם צריכים להציג את הדברים בפני הוועדה.

<שגית אפיק: אני רוצה שתבדקו ותחזרו אלי עם תגובה.

<שי דותן: אין בעיה.

<שי דותן: את יכולה לשלוח לנו את הכתבה?

<שגית אפיק: אני אעביר לכם את הכתבה.

מיקי לוי: ומעבר לזה בנושא הטרקטורונים.

<שגית אפיק: אני חוזרת - -

<שי דותן: לא, הבנו.

<שגית אפיק: הרכבים של 1,000 שקלים –לפי הכתבה, יש שני דגמים בלבד שבשנה האחרונה נרכשו מהם שישה בלבד.

<שי דותן: אני מבטיח תגובה.

<שי דותן: תשלחי לנו את הכתבה.

<שגית אפיק: בסדר גמור.

מיקי לוי: בנושא הטרקטורונים גם מוסכם על החקלאים ריינג'ר.

מיקי לוי: זאת אומרת זה שיש לו מאחורה מטען הוא זה שיכול לשמש לעבודה חקלאית, אבל לא כל הטרקטורונים שבחופים ומסכנים את האנשים.

מיקי לוי: זה גם מקובל עליהם?

מיקי לוי: אתמול קיימנו דיון גם עם חברי הכנסת בחוץ.

מיקי לוי: ניתן להם טרקטורון אחד שישמש לעבודה חקלאית, אבל השאר יוצאו.

מיקי לוי: שמעתם?

מיקי לוי: חבר'ה, תגידו גם לערן.

<שגית אפיק: אם העלינו את ההטבה לגבי שני רכבים שכמעט לא קיימים בארץ, והורדנו את ההטבה מכל יתר הרכבים שכן קיימים זה מעורר שאלה מאוד גדולה.

משה גפני: אוקיי, תודה רבה.

משה גפני: אני מודה ליושב-ראש הכנסת שאפשר לנו להמשיך את הדיון עד 11:15.

משה גפני: נסיים את זה.

משה גפני: תודה רבה, הישיבה נעולה.